देशभर के विशेषज्ञों के व्याख्यान व तकनीकी प्रतियोगिताओ से सराबोर आईआईटी का टेक्निकल फेस्ट टेककृति-2016 आज से शुरू हो रहा है। इस फेस्टिवल में देश भर के दो सौ कालेजों से 1500 छात्र छात्राएं भाग लेंगे। कार्यक्रम के मुख्य अतिथि अफगानिस्तान के पूर्व राष्ट्रपति हामिद कजरई होंगे। चार दिन तक चलने वाले इस फेस्ट में कई तकनीकी प्रतियोगिताओं के बीच छात्र रोबोट के हैरतअंगेज कारनामे दिखाएंगे।